Langt fra alle studerende i Nordjylland har fundet sig et sted at bo. Omkring 5000 studerende står uden bolig, og det er selvom skoletiden er begyndt på Aalborg Universitet. Eigil Johansen, der er forretningsfører i AKU-Aalborg, opfordrer de studerende til at sende en ansøgning til AKU, hvis de ikke allerede har gjort det. - Hvis man ikke har lavet en ansøgning, så er det ret håbløst at få en kollegieungdomsbolig lige nu, siger han til P4 Nordjylland. Der er ingen ledige kollegielejligheder eller ungdomsboliger på nuværende tidspunkt, men kun få private boliger og en lang venteliste. Når AKU har modtaget de unges ansøgning, så er de studerende garanteret et værelse på byens vandrehjem, mens de venter.

Referat:
Selvom skolestart for mange studerende for længst er passeret, så kniber det stadig med at få et sted at bo.